ตำรวจปิดถนนดร็อตนิงกาตันหลังจากเกิดระเบิดขึ้นที่หัวมุมถนนที่ติดกับถนนบรีกการ์กาตัน
**เหตุระเบิดในสต็อกโฮล์ม พ.ศ. 2553** เกิดขึ้นในวันที่ 11 ธันวาคม พ.ศ. 2553 เมื่อระเบิดสองลูกเกิดระเบิดขึ้น ณ ใจกลางกรุงสต็อกโฮล์ม ประเทศสวีเดน ซึ่งส่งผลให้มือระเบิดเสียชีวิต และมีผู้ได้รับบาดเจ็บอีกสองคน ขณะที่คาร์ล บิลต์ รัฐมนตรีว่าการกระทรวงการต่างประเทศสวีเดนและหน่วยความมั่นคงแห่งชาติสวีเดน (SÄPO) ได้เรียกเหตุระเบิดดังกล่าวว่าเป็นพฤติการณ์ก่อการร้าย

เทมัวร์ อับเดลวาฮับ อัล-อับดาลี พลเมืองสวีเดนที่เกิดในประเทศอิรัก เป็นผู้ต้องสงสัยว่าอาจเป็นมือระเบิด บรรษัทการกระจายเสียงและแพร่ภาพนอร์เวย์ได้อธิบายว่าเหตุการณ์ดังกล่าวเป็นการโจมตีฆ่าตัวตายครั้งแรกที่เกี่ยวข้องกับการก่อการร้ายอิสลามในกลุ่มนอร์ดิก ถึงแม้ว่าพลเมืองสวีเดนจะเคยก่อเหตุโจมตีฆ่าตัวตายมาแล้วในต่างประเทศ

เหตุระเบิด
----------

เหตุระเบิดครั้งแรกเกิดขึ้นเมื่อเวลา 16.48 น. ตามเวลายุโรปกลาง เมื่อเกิดเหตุรถยนต์ระเบิดขึ้นที่แยกโอลอฟ พาลเมส กาตา และถนนดร็อตนิงกาตัน ตามข้อมูลของเจ้าหน้าที่ดับเพลิงพบว่า รถดังกล่าวมีขวดบรรจุก๊าซปิโตรเลียมเหลวหลายขวดซึ่งส่งผลให้เกิดการระเบิดขึ้นอีกหลายครั้ง มีผู้ได้รับบาดเจ็บเล็กน้อย 2 คนในบริเวณที่เกิดเหตุระเบิดและได้ถูกนำตัวส่งโรงพยาบาล

เหตุระเบิดครั้งที่สองเกิดขึ้นเมื่อเวลาราว 17.00 น. ตามเวลายุโรปกลาง ที่ทางแยกของถนนบรีกการ์กาตันและดร็อตนิงกาตัน พบร่างของชายซึ่งแรงระเบิดได้ก่อให้เกิดการบาดเจ็บต่อช่วงท้องในพื้นที่ใกล้เคียง ข้อมูลของโฆษกตำรวจระบุว่าชายคนดังกล่าวได้ระเบิดตัวเอง อาฟตันบลาเด็ทระบุว่า ชายคนดังกล่าวได้พกพาท่อระเบิดจำนวนหกท่อ แต่พบว่ามีเพียงหนึ่งท่อเท่านั้นที่เกิดระเบิดขึ้น แรงระเบิดทำให้ชายดังกล่าวเสียชีวิต ใกล้กับร่างของชายคนดังกล่าวพบท่อโลหะและกระเป๋าสะพายหลังซึ่งภายในบรรจุด้วยที่ยึดโลหะหลายชิ้นและสสารไม่ทราบชนิดซึ่งต้องสงสัยว่าเป็นวัตถุระเบิด พยานอ้างว่ามือระเบิด "ตะโกนอะไรบางอย่างเป็นภาษาอารบิก" ก่อนที่จะจุดระเบิดซึ่งทำให้ตนเองเสียชีวิต

เวลาเดียวกับที่เกิดการระเบิดขึ้น ใจกลางกรุงสต็อกโฮล์มยังเต็มไปด้วยชาวเมืองที่ออกมาจับจ่ายซื้อของในเทศกาลคริสต์มาส และมีประชาชนหลายพันคนอยู่ในระแวกใกล้เคียง รัฐมนตรีว่าการกระทรวงการต่างประเทศสวีเดนแสดงความกังวลว่าหากการโจมตีดังกล่าวประสบความสำเร็จ ผลที่ตามมาก็จะเป็น "ความหายนะใหญ่หลวงอย่างแท้จริง"

เหตุระเบิดดังกล่าวมีขึ้นหลังจากมีระดับการเตือนการก่อการร้ายเพิ่มสูงขึ้นในช่วงเดือนพฤศจิกายนที่ผ่านมาในสวีเดน เนื่องจากมี "การเปลี่ยนแปลงในกิจกรรมของกลุ่มก่อการร้ายในสวีเดน" ซึ่งสามารถวางแผนการโจมตีได้

อ้างอิง
-------

1. 1 2 3 4 5  Hanson, Matilda E.; Håkansson, Catarina (11 December 2010). "Man sprängde sig själv i Stockholm". *Svenska Dagbladet* (ภาษาสวีเดน). สืบค้นเมื่อ 11 December 2010.
2. 1 2  Svahn, Clas (11 December 2010). "Man död efter explosioner i centrala Stockholm". *Dagens Nyheter* (ภาษาสวีเดน). คลังข้อมูลเก่าเก็บจากแหล่งเดิมเมื่อ 2011-10-20. สืบค้นเมื่อ 12 December 2010.
3. 1 2 3 4  Nyberg, Per (12 December 2010). "Explosions in Stockholm believed to be failed terrorist attack". *CNN*. สืบค้นเมื่อ 12 December 2010.
4. 1 2  "Stockholm blasts kill one and injure two". *BBC*. 11 December 2010. สืบค้นเมื่อ 12 December 2010.
5. ↑  Anderson, Christina; Bursh, John F. (11 December 2010). "Stockholm Hit by Blasts After E-Mail Warning". *The New York Times*. สืบค้นเมื่อ 12 December 2010.
6. ↑  Landes, David (12 December 2010). "Stockholm suicide blast a terror attack: police". *The Local*. สืบค้นเมื่อ 12 December 2010.
7. ↑  Borger, Julian (12 December 2010). "Stockholm bombing: authorities ponder impossibility of policing lone jihadists". *The Guardian*. สืบค้นเมื่อ 12 December 2010.
8. ↑  Gardham, Duncan; Oscarsson, Marcus; Hutchison, Peter (12 December 2010). "Sweden suicide bomber: Taimur Abdulwahab al-Abdaly was living in Britain". *The Daily Telegraph*. สืบค้นเมื่อ 12 December 2010.
9. ↑  Paige, Jonathan (12 December 2010). "Stockholm suicide bomber: Taimour Abdulwahab al-Abdaly profile". *The Guardian*. สืบค้นเมื่อ 13 December 2010.
10. ↑  Sears, Neil; Bentley, Paul (13 December 2010). "Suicide bomber lived in Britain: Islamic fanatic in Stockholm car blast was radicalised while studying in Luton". *Mail Online*. สืบค้นเมื่อ 13 December 2010.
11. ↑  "Första självmordsbombaren i Norden - Rapport SVT Play". คลังข้อมูลเก่าเก็บจากแหล่งเดิมเมื่อ 2010-12-15. สืบค้นเมื่อ 2010-12-17.
12. ↑  Nises, Erik (11 December 2010). "Man sprängde sig själv med bomber". *Aftonbladet* (ภาษาสวีเดน). สืบค้นเมื่อ 11 December 2010.
13. ↑  "Man sprängde sig själv". *Aftonbladet* (ภาษาสวีเดน). 12 December 2010. สืบค้นเมื่อ 12 December 2010.